Χαράλαμπος Αριστοτέλους

Ο Χαράλαμπος Αριστοτέλους (Λάρνακα, 19 Νοεμβρίου 1984) είναι Ελληνοκύπριος πολιτικός επιστήμονας και υποψήφιος πρόεδρος της κυπριακής δημοκρατίας στις προεδρικές εκλογές του 2023.

Βιογραφικά Στοιχεία 
Ο Χαράλαμπος Αριστοτέλους γεννήθηκε στην Λάρνακα την 19η Νοεμβρίου το 1984. Είναι γόνος του Κυριάκου Αριστοτέλους από Μηλικούρι επαρχίας Λευκωσίας και της Χριστίνας Αριστοτέλους (Κάρουλλα) από Γαϊδουρά και Μηλιά Αμμοχώστου. Είναι εκ μητρογονίας πρόσφυγας από την περιοχή Αγ. Μέμνωνα Αμμοχώστου και σήμερα κατοικεί στο Δήμο Τσερίου. Ομιλεί, πέρα απο την ελληνική, την αγγλική και την βουλγαρική γλώσσα. 

Αποφοίτησε το 2002 από το Λύκειο Απόστολου Βαρνάβα Στροβόλου με κλασική κατεύθυνση. Υπηρέτησε 25μηνη θητεία στην Εθνική Φρουρά. Το 2005 αποφοίτησε από το τμήμα γλωσσών του Πανεπιστημίου της Σόφιας «Άγιος Κλίμεντος της Αχρίδος» πραγματοποιώντας το προκαταρκτικό έτος για ειδίκευση και εκμάθηση της Βουλγάρικης γλώσσας πριν από την εισδοχή του στο Πανεπιστήμιο της Σόφιας «Άγιος Κλίμεντος της Αχρίδος» για τις σπουδές του στην ειδικότητα των Πολιτικών Επιστημών. Το 2009 ολοκλήρωσε τις σπουδές του στις Πολιτικές Επιστήμες με ειδίκευση: Ευρωπαϊκή Ολοκλήρωση. Παράλληλα τελείωσε το δίπλωμα Βουλγάρικης γλώσσας για μεταφραστές-διερμηνείς. Το 2011 πήρε μεταπτυχιακό στο Πολιτικό Management του Πανεπιστημίου της Σόφιας «Άγιος Κλίμεντος Αχρίδος»,παράλληλα ολοκλήρωσε δεύτερο μεταπτυχιακό στο Νέο Βουλγαρικό Πανεπιστήμιο στην ειδικότητα (Διπλωματία)-Διεθνείς Σχέσεις με κατεύθυνση Περιφερειακή Πολιτική.

Πολιτική και Ακαδημαϊκή Δράση 
Κατά την διάρκεια των σπουδών του πρόσφερε αμισθί τις υπηρεσίες του ως ειδικευόμενος στη Πρεσβεία της Κυπριακής Δημοκρατίας στη Σοφία. Στα πλαίσια της ενασχόλησης του στη πρεσβεία της Κυπριακής Δημοκρατίας στη Σοφία συνέταξε έκθεση με τίτλο «οι Διμερείς Σχέσεις Κύπρου - Βουλγαρίας, πως επηρέασε η διάλυση του Σοσιαλισμού και η Καπιταλιστική Παλινόρθωση». Πρόσφερε αμισθί υπηρεσίες στο Υπουργείο Εξωτερικών της Κυπριακής Δημοκρατίας. Στα πλαίσια της ενασχόλησης του πρόσφερε τις υπηρεσίες του στο τμήμα πολυμερών σχέσεων και Διεθνών οργανισμών, στην υπηρεσία Αποδήμων και Επαναπατρισθέντων και στη Διεύθυνση της Ευρωπαϊκής Ένωσης και Οικονομικών Θεμάτων, COREPER).

Διετέλεσε για έξι ακαδημαϊκές χρονιές στο συμβούλιο της Φοιτητικής Οργάνωσης Κυπρίων Βουλγαρίας Φ.Ο.Κ.B. (Από μορφωτικός και συνδικαλιστικός υπεύθυνος τις δυο πρώτες χρονιές, την τρίτη χρονιά διετέλεσε αντιπρόεδρος της φοιτητικής Ένωσης.Παράλληλα διετέλεσε στέλεχος και πρόεδρος της φοιτητικής παράταξης ΕΔΟΝ στη Βουλγαρία.

Το 2015 ο Χαράλαμπος Αριστοτέλους ιδρύει το Παράθυρο στην Κριτική Σκέψη. Το Παράθυρο στην Κριτική Σκέψη προχώρησε στην παραγωγή του δραματοποιημένου ντοκιμαντέρ για την Επανάσταση του Ρε Αλέξη.

Πολιτικές Εξαγγελείες 
Κατα τη διάρκεια της προεκλογικής περιόδου για τις προεδρικές εκλογές της Κυπριακής Δημοκρατίας έχει, μεταξύ άλλων, προβεί στις ακόλουθες εξαγγελίες:

 Ανέγερση Λαϊκών πολυκατοικιών (σε κρατική γη) για νεαρά ζευγάρια σε όλες τις επαρχίες, βάσει εισοδηματικών κριτηρίων
 Εισαγωγή «ειδικής» Φορολογίας επί της Ακίνητης Περιουσίας της Εκκλησίας και των εισοδημάτων της, που μέχρι σήμερα εξαιρούνται.
 Επαναφορά του υπολογισμού της Αυτόματης Τιμαριθμικής Αναπροσαρμογής (ΑΤΑ) στην αρχική της μορφή.
 Καθορισμός κατώτατου μισθού στα 1200 ευρώ (ακάθαρτα) για όσους εργαζόμενους δεν καλύπτονται από κλαδικές συμβάσεις.
 Αύξηση άδειας και επιδόματος μητρότητας σε 32 εβδομάδες ανεξαρτήτως σειράς τέκνου
 Θέσπιση υποχρεωτικής άδεις και επιδόματος πατρότητας 2 εβδομάδων. Επιπρόσθετη πρόνοια άδειας και επιδόματος έως και 32 εβδομάδες στην περίοδο που ξεκινά από την εβδομάδα τοκετού ή υιοθεσίας μέχρι την ημερομηνία λήξης της περιόδου άδειας μητρότητας.
 Βραχυπρόθεσμα: Εκδημοκρατισμός και τροποποίηση του «ΠΕΡΙ ΤΗΣ ΠΡΟΛΗΨΗΣ ΚΑΙ ΤΗΣ ΚΑΤΑΣΤΟΛΗΣ ΤΗΣ ΒΙΑΣ ΣΤΟΥΣ ΑΘΛΗΤΙΚΟΥΣ ΧΩΡΟΥΣ ΝΟΜΟΥ» με την παραχώρηση της δυνατότητας σε όσα σωματεία ή αθλητικές εταιρίες επιθυμούν να εκδίδουν κάρτα μέλους ομάδας.  Μακροπρόθεσμα: Πλήρης κατάργηση του «ΠΕΡΙ ΤΗΣ ΠΡΟΛΗΨΗΣ ΚΑΙ ΤΗΣ ΚΑΤΑΣΤΟΛΗΣ ΤΗΣ ΒΙΑΣ ΣΤΟΥΣ ΑΘΛΗΤΙΚΟΥΣ ΧΩΡΟΥΣ ΝΟΜΟΥ» και της Κάρτας Φιλάθλου

Πηγές